PROJEKTS uz 13.12.2023.

vēlamais datums izskatīšanai: Attīstības komitejā 13.12.2023.

domē: 28.12.2023.

sagatavotājs: Indra Murziņa

ziņotājs: Indra Murziņa

PROTOKOLLĒMUMS

**Par Ādažu novada domes 27.05.2008. saistošo noteikumu Nr.20 “Par detālplānojuma Ādažu novada Kadagas ciema nekustamā īpašuma “Mežavēji” grafisko daļu un teritorijas izmantošanas un apbūves noteikumiem” atzīšanu par spēku zaudējušiem**

Ādažu novada pašvaldības (turpmāk – Pašvaldība) dome 23.11.2022. pieņēma lēmumu Nr.558 “Par Ādažu novada teritorijas plānojuma izstrādes uzsākšanu” saskaņā ar kuru uzsākta Ādažu novada teritorijas plānojuma 2025.-2037.gadam izstrāde un apstiprināts darba uzdevums.

Saskaņā ar Teritorijas attīstības plānošanas likuma 3.pantā nostiprināto pēctecības principu un Ministru kabineta noteikumu Nr.628 “Noteikumi par pašvaldību teritorijas attīstības plānošanas dokumentiem” 29.punktu, uzsākot teritorijas plānojuma vai lokālplānojuma izstrādi ir jāveic spēkā esošo detālplānojumu izvērtēšana - izvērtējums ietverams teritorijas plānojuma vai lokālplānojuma paskaidrojuma rakstā.

Detālplānojumu izvērtēšanas procesā konstatēts:

1) ar Ādažu novada domes 27.05.2008. lēmumu Nr.73 “Par detālplānojuma Ādažu novada Kadagas ciema nekustamajam īpašumam “Mežavēji” apstiprināšanu un saistošo noteikumu Nr.20 “Par detālplānojuma Ādažu novada Kadagas ciema nekustamajam īpašumam “Mežavēji” grafisko daļu un teritorijas izmantošanas un apbūves noteikumiem” izdošanu” un Ādažu novada 27.05.2008. saistošo noteikumu Nr.20 “Par detālplānojuma Ādažu novada Kadagas ciema nekustamajam īpašumam “Mežavēji” grafisko daļu un teritorijas izmantošanas un apbūves noteikumiem” izdošanu (saistošie noteikumi Nr.20 publicēti oficiālajā laikrakstā „Latvijas Vēstnesis” 10.06.2008., Nr.89) tika apstiprināts detālplānojums Ādažu novada Kadagas ciema nekustamajam īpašumam “Mežavēji” (turpmāk – Detālplānojums);

2) Detālplānojuma teritorijā ietilpst zemes vienība "Mežavēji", Kadaga, Ādažu pag., Ādažu nov., ar kadastra apzīmējumu 8044 005 0350, kas atrodas nekustamā īpašuma “Mežavēji” (kadastra Nr. 8044 005 0350), sastāvā, uz kuru īpašuma tiesības ir nostiprinātas Ādažu pagasta zemesgrāmatas nodalījumā Nr.100000246716 Ādažu novada pašvaldībai;

3) Detālplānojuma teritorija iekļauta detālplānojumā Kadagas ciema centrālajai daļai, kas apstiprināts ar Ādažu novada domes 23.08.2016. lēmumu Nr.152 “Par Kadagas ciema centrālās daļas detālplānojuma projekta apstiprināšanu”;

4) Detālplānojuma risinājumi integrēti spēkā esošajā Ādažu novada teritorijas plānojumā (kas saskaņā ar Teritorijas attīstības plānošanas likuma 25.panta ceturto daļu, 27.panta trešo daļu un Vides aizsardzības un reģionālās attīstības ministrijas 04.07.2018. vēstuli Nr. 1-18/5924 īstenojams no 04.07.2018.);

5) Detālplānojums ir īstenots – saskaņā ar detālplānojuma darba uzdevumu tā izstrādāšanas mērķis ir pamatot pirmskolas izglītības iestādes būvniecību sabiedrisko iestāžu apbūves zonā nekustamajā īpašumā „Mežavēji” - atļautā būvniecība ir pabeigta:

- ir izbūvēti un pieņemti ekspluatācijā Detālplānojumā paredzētie inženiertehniskās apgādes tīkli (elektroapgāde, gāzes apgāde, telekomunikācijas, ūdensapgāde un kanalizācija), kā arī lietus ūdeņu novadīšanas sistēma;

- ir izbūvētas un 2009.gadā pieņemtas ekspluatācijā pirmskolas izglītības iestādes „Mežavēji” būves ar kadastra apzīmējumiem 80440050350001, 80440050350002, 80440050350003, 80440050350004, 80440050350005, 80440050350006, 80440050350007, 80440050350008, 80440050350009 un 80440050350010, kas ietvertas būvju nekustamā īpašuma ar kadastra Nr.8044 505 0025 sastāvā, uz kuru īpašuma tiesības ir nostiprinātas Ādažu pagasta zemesgrāmatas nodalījumā Nr.100000494266, Latvijas valstij Latvijas Republikas Aizsardzības ministrijas personā;

6) Detālplānojuma atcelšana neradīs sabiedrības, Detālplānojuma teritorijā esošo nekustamo īpašumu īpašnieku un Ādažu novada pašvaldības interešu aizskārumu;

7) zemes vienības ar kadastra apzīmējumu 8044 005 0350 turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam un detālplānojumam Kadagas ciema centrālajai daļai, kas apstiprināts ar Ādažu novada domes 23.08.2016. lēmumu Nr.152 “Par Kadagas ciema centrālās daļas detālplānojuma projekta apstiprināšanu”;

8) saistošo noteikumu “Par Ādažu novada domes 27.05.2008. saistošo noteikumu Nr.20 “Par detālplānojuma Ādažu novada Kadagas ciema nekustamā īpašuma “Mežavēji” grafisko daļu un teritorijas izmantošanas un apbūves noteikumiem” atzīšanu par spēku zaudējušiem” projekts publicēts 22.12.2023. pašvaldības tīmekļvietnē [www.adazunovads.lv](http://www.adazunovads.lv),

Pamatojoties uz:

1. Pašvaldību likuma 4.panta pirmās daļas 15. punktu un 10.panta pirmās daļas 1.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;
2. Pašvaldību likuma 44.panta otro daļu, kas noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību;
3. Pašvaldību likuma 46.panta ceturto daļu, kas noteic, ka 46.pantā noteikto kārtību (t.sk., attiecībā uz prasību pievienot paskaidrojuma rakstu ar saistošo noteikumu sākotnējās ietekmes izvērtējumu un publicēšanu pašvaldības oficiālajā tīmekļvietnē sabiedrības viedokļa noskaidrošanai) nepiemēro saistošo noteikumu projektam teritorijas plānošanas jomā. Saistošo noteikumu projektus publicē pašvaldības oficiālajā tīmekļvietnē ne vēlāk kā trīs darbdienas pirms domes kārtējās sēdes vai ne vēlāk kā trīs stundas pirms domes ārkārtas sēdes;
4. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
5. Teritorijas attīstības plānošanas likuma 29.pantu, kas cita starpā noteic, ka detālplānojums ir spēkā līdz to atceļ vai atzīst par spēku zaudējušu;
6. Teritorijas attīstības plānošanas likuma Pārejas noteikumu 10.pantu, kas noteic, ka pēc Teritorijas attīstības plānošanas likuma spēkā stāšanās ir spēkā detālplānojumi, kas apstiprināti ar pašvaldības saistošajiem noteikumiem;
7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, kas noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**,**

kā arī ņemot vērā, ka jautājums tika izskatīts un atbalstīts Attīstības komitejā 13.12.2023., Ādažu novada pašvaldības dome

**NOLEMJ:**

1. Apstiprināt Ādažu novada pašvaldības saistošos noteikumus Nr.\_\_\_ “Par Ādažu novada domes 27.05.2008. saistošo noteikumu Nr.20 “Par detālplānojuma Ādažu novada Kadagas ciema nekustamā īpašuma “Mežavēji” grafisko daļu un teritorijas izmantošanas un apbūves noteikumiem” atzīšanu par spēku zaudējušiem” (pielikumā).
2. Uzdot Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Par lēmuma izpildes kontroli atbild pašvaldības izpilddirektora vietniece.

Pielikumā:

1. Saistošo noteikumu projekts.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

NĪN:@

I.Reķe:@

LR Aizsardzības ministrija@

I.Murziņa, 20203786